kardosdrur/scandi-wiki huggingface dataset:
Philipp Melanchthon

Philipp Melanchthon, egentlig Philipp Schwarzerd (græsk μέλας = sort dvs. på tysk schwarz, og χθών = jord dvs. Erde),  (født 16. februar 1497, Bretten, Baden, Tyskland, død 19. april 1560, Wittenberg) var en tysk reformatorisk teolog og forfatter, som arbejdede tæt sammen med Martin Luther.

Melanchthon studerede i Heidelberg og Tübingen, blandt andet hos Johannes Reuchlin, og blev 1518 kaldet til et professorat i græsk ved universitetet i Wittenberg, hvor han fra 1519 også underviste ved det teologiske fakultet.

Luther vandt ham snart for reformationen, og 1521 publicerede Melanchthon det første evangelisk-dogmatiske værk, Loci Communes om de kristne hovedbegreber i 11 afsnit: Loci communes rerum theologicarum.
Melanchthon skrev også Den augsburgske bekendelse, Confessio Augustana fra 1530 og andre reformatoriske bekendelsesskrifter.

Melanchthons virksomhed som kirke- og uddannelsesreformator gav ham tilnavnet Praeceptor Germaniae, "Tysklands lærer". Blandt andet opbyggede han det evangeliske system af tyske Landeskirchen – kirker for de enkelte Länder, små og større fyrstedømmer, som Tyskland dengang var opdelt i – og reformerede Wittenbergs universitet og andre tyske universiteter og latinskoler. Til dette formål skrev han aristotelisk orienterede lærebøger i logik, retorik, psykologi, etik og fysik. 

Melanchthon var ikke helt enig med Luther i alle teologiske og politiske spørgsmål, men han bestræbte sig på at de fremvoksende konfessioner skulle nærme sig hinanden. Melanchthon havde for eksempel et lysere menneskesyn end Luther og mente til forskel fra ham, at Gud og mennesket virker sammen om frelsen.

Se også 
 Om Filippisme: Konkordieformlen – Lille ordliste
 Med sit fornavn Philipp, Filip kom Melanchthon til at lægge navn til den gruppe efter Luthers død, der kom til at stå over for de såkaldte gnesiolutheranere, de sande lutheranere, i den strid, der i begyndelsen af 1600-tallet endte med, at disse sidste sejrede, og en periode med luthersk ortodoksi indtrådte og varede til tiden var klar til et nyt og mere inderligt fromhedsideal: pietismen.
 Niels Hemmingsen – en dansk teolog (1513–1600), som Melanchthons humanistisk betonede teologi gjorde et stærkt indtryk på; han var en af de såkaldte filippister, hvilket bragte ham i vanskeligheder i 1570-erne og endte med hans afsked i 1579.
 Skolastik – Bibelhumanisme

Billeder med tilknytning til Philipp Melanchthon

Litteratur 
 Martin Schwarz Lausten, Philipp Melanchton – Humanist og luthersk reformator i Tyskland og Danmark, Anis, 2010. .

Eksterne henvisninger 
 
 Tekster af Melanchthon    –   Om Loci_Communes fra 1521 (svensk Wiki)
 Tysk side om Melanchthon   –   Jubilæumsside fra 1997, 500-året for Melanchtons fødsel
 Fra Melanchthon-huset i Bretten, Melanchthons fødeby
 En biografi i det tyske Heiligenlexikon
 Citater fra den tyske Wikiquote  

Filologer fra Tyskland
Klassiske filologer
Teologer fra Tyskland
Renæssancefilosoffer
Reformatorer
Religionskrigene
Skolefolk fra Tyskland
Faglitterære forfattere fra Tyskland
Filosoffer fra Tyskland
Tyskere i 1500-tallet
Lutherske teologer
Slagvolumen (motor)

Slagvolumen er det rumfang, en motors cylindre tilsammen gennemløber i løbet af en cyklus.

Slagvolumen angives ofte i kubikcentimeter eller liter, og hvis man for eksempel har ﬁre cylindre med hver 500 kubikcentimeters slagvolumen, har man en 2,0-liters motor.

Slagvolumen beregnes basalt set ved at tage cylinderens areal (boring) og gange dette tal med den længde, stemplet bevæger sig fra laveste til højeste punkt (slaglængde).

Den ofﬁcielle formel er (boring = indre cylinderdiameter):

Motorteknologi
A View to a Kill

A View to a Kill (Agent 007 i skudlinien) er en britisk actionfilm fra 1985. Filmen er den 14. i EON Productions serie om den hemmelige agent James Bond, der blev skabt af Ian Fleming. Den er opkaldt efter novellen From a View to a Kill fra Flemings novellesamling For Your Eyes Only fra 1960, men bortset fra at en del af handlingen foregår i Paris, har den intet med denne at gøre.

Med denne film sagde Roger Moore og Lois Maxwell farvel til serien efter henholdsvis syv og fjorten film. Moore blev især kritiseret for, at han med sine 57 år var for gammel til rollen som James Bond. Moore selv var også utilfreds, ikke mindst med et masseskyderi, som han ikke syntes hørte hjemme i en Bond-film. For Maxwell gjaldt til gengæld, at hun var den eneste skuespiller, der havde været med i serien siden starten. Maxwell bad om, at hendes figur Miss Moneypenny blev dræbt, men producenterne valgte i stedet at give rollen til Caroline Bliss.

Handling 

Den psykotiske Microchip-producent Max Zorin har tilsyneladende ikke rent mel i posen. Bond ser på sagen og finder ud at Zorin både doper sine væddeløbsheste og har planer om at oversvømme Silicon Valley. Men Zorin har gjort regning uden Bond, der trodser både færdselslove, vilde heste, drukning og brand i jagten på forbryderen.

Medvirkende 
 Roger Moore – James Bond
 Christopher Walken – Max Zorin
 Tanya Roberts – Stacy Sutton
 Grace Jones – May Day
 Dolph Lundgren - Venz
 Patrick Macnee – Sir Godfrey Tibbett
 Alison Doody – Jenny Flex
 Fiona Fullerton – Pola Ivanova
 Willoughby Gray – Dr. Carl Mortner
 Walter Gotell – General Gogol
 Geoffrey Keen – Minister of Defense
 Robert Brown – M
 Desmond Llewelyn – Q
 Lois Maxwell – Moneypenny

Noter

Eksterne henvisninger 
 

James Bond-film
Britiske film fra 1985
Engelsksprogede film
Amerikanske film fra 1985
Engelsksprogede film
Fucking Åmål

Fucking Åmål er en svensk film som i de fleste engelsk-talende lande blev distribueret som Show Me Love (og i visse andre lande med lignende nedtonede titler som Raus Aus Åmål, Descubriendo el Amor, Amigas de Colégio etc.). Titlen henviser til den lille by Åmål i det vestlige Sverige. Filmen er dog ikke filmet i Åmål, men i Trollhättan.

Filmen fra 1998 var skrevet og instrueret af Lukas Moodysson og var hans første store film. I filmen medvirker Alexandra Dahlström som Elin og Rebecka Liljeberg som Agnes. Den vandt fire Guldbagger (Guldbiller) ved Guldbagge-uddelingen i 1999. Den har også vundet flere andre internationale priser, deriblandt Teddy-prisen på Filmfestivalen i Berlin i 1999.

Handling 

Filmen handler om to piger, Agnes og Elin, som går i skole i den lille, svenske by Åmål ("fucking" er et ord som Elin bruger til at beskrive den). Elin er udadvendt og har mange venner, men er ikke tilfreds med sit liv. Agnes har derimod næsten ingen venner. Agnes er forelsket i Elin, men kan ikke finde en måde at vise det på. Elin deltager i Agnes' fødselsdagsfest, hovedsagelig for at undgå en anden fest med folk, hun gerne vil undgå. Elins storesøster, Jessica, som kommer med hende, udæsker hende til at kysse Agnes, hvilket hun gør. Elin opdager, at hun også føler sig tiltrukket af Agnes, men tør ikke indrømme det. I slutningen af filmen afslører de dog deres følelser for hinanden i en scene, der foregår på skolens toilet. Til sidst sidder de sammen på Elins værelse og drikker chokolade.

Produktion 
Filmen er optaget i Trollhättan af produktionsselskabet Film i Väst i foråret 1998. Filmen havde et lille budget og castingen af skuespillerne blev delvist foretaget af instruktøren Lukas Moodysson og hans kone Coco.

Skuespillere 
 Alexandra Dahlström – Elin
 Rebecka Liljeberg – Agnes
 Erica Carlson – Jessica
 Ralph Carlsson – Olof, Agnes far
 Mathias Rust – Johan Hulth
 Stefan Hörberg – Markus

Modtagelse 
Fucking Åmål blev både en publikums- og kritikersucces og fik en placering som nummer syv over de mest sete biograffilm i Sverige i perioden 1993-2006.
I Danmark blev den nomineret til Bodilprisen for bedste ikke-amerikanske film.

Referencer

Eksterne henvisninger 
 

Svenske film fra 1998
LGBT-relaterede film fra Sverige
Trollhättan
Kabelnet

Kabelnet betegner for brugeren den form for signaloverførsel, der bliver transmitteret gennem et system af kabler fra TV/radiostation til modtager. Benyttes ofte i bynære områder. I landdistrikter, hvor dette ikke (endnu) er rentabelt, benyttes oftest luftbårne signaler, f.eks. med antennemodtagelse fra satellit.

Film- og videoteknologi
Telekommunikation
Videokamera

Et videokamera er et elektronisk, bærbart kamera til optagelse af levende billeder, stillbilleder samt lyd.

Tidligere var denne type kameraer baseret på analog teknologi, mens digitale videokameraer er mest fremherskende nu.

Videokameraer bliver ofte betegnet efter måden, de opbevarer filmoplysningerne på: VHS, Betamax og Video8 er eksempler på gamle, videobånd-baserede optagere, der optager video analogt. Nyere optagere benytter Digital8, miniDV, Dvd, harddisk og flashhukommelse – alle på digital platform.

Optagelser fra digitale videokameraer kan overføres til computer, hvor de under anvendelse af dertil indrettet software kan redigeres til færdig film.

Kameraer
Film- og videoteknologi
VDR

VDR har flere betydninger:
 Video Disk Recorder
 VDR-modstand
 Vitamin D receptor
Skudsikker vest

En skudsikker vest er en vest der anvendes af blandt andet politi og militær for at beskytte mod skud og granatfragmenter. Der findes forskellige grader af beskyttelse i vestene, og det er langtfra alle våben, vestene kan beskytte imod.

Generelt 
Betegnelsen 'skudsikker vest' er egentlig misvisende, da mange af disse veste giver meget lidt eller ingen beskyttelse over for skud fra rifler, eller endda visse pistol-kalibre.
En skudsikker vest består typisk af et lag af fleksibelt kevlar, aramid eller lignende skudsikkert materiale, der holdes på plads af et overtræk af stof.
Ydermere har nogle veste mulighed for at tilføje hårde panserplader af keramik eller polyethylen, der dækker de mest vitale dele af kroppen, og beskytter imod pistolskud og visse riffelkalibre, alt efter pladens type.
Veste med plader er almindeligt udbredte i de fleste moderne hære, da pladerne er den eneste måde at stoppe riffelskud på. Vestene har dog normalt stadig et lag af kevlar eller aramid til beskyttelse mod pistolskud og granatfragmenter, da fragmenter er den største trussel mod soldater.

En skudsikker vest virker ikke ved at afbøje projektilet, men ved at lagene af materiale opfanger kuglen, absorberer dens energi, og fordeler det over et større område af kroppen. Hvis projektilet stoppes, modtager vestens bærer stadig al dens energi, hvilket også kan føre til skader, eller i bedste fald blå mærker.
De fleste skudsikre veste yder ikke beskyttelse imod knive, pile, eller panserbrydende ammunition, fordi disses spidser kan trænge imellem fibrene. Specielle stiksikre veste skal til for at stoppe knive og lignende.

Standarder 

Den amerikanske standard for skudsikre veste er fastsat af National Institute of Justice, og derfor hedder standarden NIJ. Veste bedømmes efter denne skala:

Militær
Veste
Politiudstyr fra Danmark
Rustning
Horten

Horten er en kystby og en kommune i Vestfold og Telemark fylke i Norge. Den har et areal på 69 km² og har 24.871 indbyggere (2006). Den er beliggende mellem Holmestrand i nord og Tønsberg i syd. Kommunen grænser til Re og Tønsberg. Horten kommune omfatter byen Horten (ca 17.000 indbyggere) og småbyerne Kirkebakken (Borre ca. 1.000 indb.), Nykirke (ca. 1.000 indb.), Åsgårdstrand (ca. 3.000 indb.) og Skoppum (ca. 2.000 indb.)

Kommunen har i øst ca. 40 km kystlinje til Oslofjorden.
Horten har siden 1582 været færgested for færgeruten Horten – Moss .

Historie 

I kommunen finder man spor fra bosættelser helt tilbage til stenalderen. Borrehaugene vidner om, at området var et magtcenter i vikingetiden.

Ved kongelig resolution af 21. november 1818 blev det bestemt, at marinens hovedkvarter skulle anlægges ved Horten. Uden at sagen blev forelagt Stortinget, bestemte kronprinsregent Karl Johan sig for, at Norges nye hovedbasis for marinen skulle flyttes fra Fredriksværn ved Stavern til Horten. Der gik ti år fra kongens beslutning om anlæggelse af hovedkvarteret på Horten, til det første skib blev søsat.

Søkrigsskolen blev oprettet 1864.

Marinens hovedværft på Karljohansvern blev senere til Horten Værft, som i en årrække var selve rygraden i kommunen med over 2.000 ansatte. Selskabet gik konkurs i 1987. Efter dette har det store værftsområde udviklet sig som erhvervspark med en samling mindre virksomheder.

Marinens hovedbase blev i 1963 flyttet til Haakonsvern udenfor Bergen.

Horten blev ladeplads i 1858 og købstad i 1907. Borre og Åsgårdstrand kommuner blev slået sammen i 1965, og Horten og Borre slået sammen til Borre kommune 1. januar 1988. 1. juni 2002 skiftede kommunen navn til Horten kommune.

Hortens byvåben var det første byvåben, kong Haakon 7. godkendte. Det skete i 1907.

Den kendte skuespiller og komiker Rolv Wesenlund er født i Horten.

Personer fra Horten 
 Francis Hagerup († 1921), politiker, statsminister
 Gil Andersen († 1935)
 Arthur Omre († 1967), forfatter
 Nanna Broch († 1971)
 Grethe Kausland († 2007), skuespiller
 Rolv Wesenlund († 2013), skuespiller
 Jørgen Kosmo, politiker, forsvarsminister († 2017)
 Vidar Lønn-Arnesen (1940–)
 Kristin Halvorsen (1960–), politiker, regeringsmedlem

Venskabsbyer 
 Hillerød i Danmark
 Karlskrona i Sverige

Referencer

Eksterne henvisninger 

 Horten kommune m.m.
 Hortens-porten 
 Statistikk om Horten
 Kultur i Horten på kort fra Kulturnett.no 
 Høgskolen i Vestfold

Historie 
 Høyskolen i Vestfolds «Borre-minne»
 Kulturmiljøer i Horten
 Historiske fotografier fra Horten 1901-1938

 
Kommuner i Vestfold og Telemark
Kommuner i Vestfold
Kaffer (raceterm)

Kaffer, kafer, eller kaffir er forskellige stavemåder af det samme ord, der i dag er et nedsættende ord om sorte, især fra Sydafrika og Zimbabwe. På Jamaica har ordet også været brugt af folk af indisk afstamning om folk af afrikansk afstamning. Også her er ordet stavet på flere forskellige måder. Oprindeligt kommer ordet af det arabiske kufir, der betyder vantro eller hedning. Ordet er mest kendt fra de nævnte lande, samt til en vis grad hollandsk og engelsk gennem disse landes kolonier.

I Sydafrika har ordet altid betegnet sorte, og må regnes for særdeles nedsættende, på linje med ordet nigger i andre dele af verden. I 1976 er ordet beskrevet som strafbart i sydafrikansk lovgivning – engelsk Wikipedia angiver: "(Ciliza -v- Minister of Police and Another 1976 (4) SA 243) under the offence of crimen injuria: "the unlawful, intentional and serious violation of the dignity of another" (W.A. Joubert, 1981; The Law of South Africa, VI, p251-254)", hvilket groft oversat vil sige "ulovlig, bevidst og alvorlig krænkelse af en andens værdighed".

Boerne overtog udtrykket fra de arabiske handlende og tillagde det fra starten en negativ betydning.

Etniske stereotyper
Joachim Knop

Joachim Knop (født 1. december 1971) er en dansk operasanger og skuespiller.

Joachim Knop er uddannet ved Operaakademiet ved Det Kongelige Teater 2000. Han har bl.a. kunnet opleves i rollen som Hans Tofte i musicalen Baronessen fra Benzintanken på Borreby Herreborg i 2007.

Filmografi

Film 
 Drengene fra Sankt Petri (1991)
 Det forsømte forår (film) (1993)
 Vildbassen (1994)
 Min fynske barndom (1994)
 Kun en pige (1995)
 Mørkeleg (1996)
 Davids bog (1996)
 Sunes familie (1997)
 Den blå munk (1998)
 Kærlighed ved første hik (1999)
 Juliane (2000)
 Anja og Viktor - Kærlighed ved første hik 2 (2001)
 Min søsters børn (2001)
 Min søsters børn i sneen (2002)
 Askepop - the movie (2003)
 Anja efter Viktor (2003)
 Anja og Viktor 4 - Brændende kærlighed (2007)
 Anja og Viktor 5 - I Medgang & Modgang (2008)
 Himmerland (2008)
 Fiffe (2008)
 Gudsforladt (2014)

Tv-serier 

 Karrusel (1998)
 Rejseholdet (2000-2004)
 Hotellet (2000-2002)
 Krøniken (2004-2007)
 Maj & Charlie (2008)
 Deroute (2008)
 Carmen Curlers (2022)

Eksterne links 
 

Skuespillere fra Danmark
Operasangere fra Danmark
Lardal

Lardal er en kommune i Vestfold fylke i Norge. Den har et areal på 278 km², og en befolkning på 2.445 indbyggere (2006). Den grænser i nord til Kongsberg og Hof, i øst til Re og Andebu, i syd til Larvik, og i vest til Siljan. Højeste punkt er Vindfjell på grænsen mod Telemark, 619 m.o.h.

Kommunens administrative center og eneste bymæssige bebyggelse er Svarstad med 590 indbyggere i 2015.

Gennem kommunen, fra nord til syd, løber floden Numedalslågen, som byder på et rigt laksefiskeri. Disse 20 km af Lågen frembyder et fald på fra 36 til 12 m.o.h. i fire fossefald. Området er også rigt på elge. I topåret 1993 blev der skudt 350 elsdyr i kommunen.

Kommunens navn
Den norrøne form of af navnet var Lagardalr. Første del er ejefald af lǫgr, som betød "vand" eller "flod" (her menes Numedalslågen). Den sidste stavelse, dalr, betød "dal". Frem til 1889 blev navnet stavet Laurdal.

Kommunevåben
Kommunevåbnet blev indviet 17. juli 1992 og er tegnet af Arvid Steen, med en gylden hulder  på rød baggrund. I den lokale overtro tænkte man sig, at der holdt huldre til i egnens vidstrakte skove.

Henvisninger

Eksterne links

 http://www.lardal.kommune.no
 Kultur i Lardal på kort fra Kulturnett.no

Kommuner i Vestfold
Anders Hove

Anders Hove (født 16. januar 1956 i Grønland) er en dansk skuespiller.

Anders Hove er uddannet på Statens Teaterskole 1983.

Film 
 Midt om natten (1984)
 Oviri (1986)
 Mord i mørket (1986)
 Flamberede hjerter (1986)
 Notater om kærligheden (1989)
 Dagens Donna (1990)
 To mand i en sofa (1994)
 Kun en pige (1995)
 Riget II (1997)
 Idioterne (1998)
 Manden som ikke ville dø (1999)
 Mifunes sidste sang (1999)
 At klappe med een hånd (2001)
 At kende sandheden (2002)
 De fem benspænd (2003)
 Voksne mennesker (2005)
 Lotto (2006)
 Fidibus (2006)
 Direktøren for det hele (2006)
 Ledsaget udgang (2007)
 Frygtelig lykkelig (2008)
 Profetia (2009)
 Max Pinlig 2 - sidste skrig (2011)
 Far til fire - tilbage til naturen (2011)
 Over kanten (2012)

Priser og hædersbevisninger 
 2015: Reumert (for bedste birolle i Den som falder, Det Kongelige Teater)

Referencer

Eksterne henvisninger 
 

Skuespillere fra Danmark
Personer fra Grønland
Ejler Bille

Ejler Kristian Torbensen Bille (6. marts 1910 i Odder – 1. maj 2004) var en dansk maler, grafiker, digter og billedhugger.

Han var søn af redaktør Torben Holger Bille og Anna Kirstine Lysabild Jensen.

Ejler Bille blev student fra Birkerød Statsskole i 1930 og optaget på Kunstakademiet i 1933. I 1931 debuterede han på Kunstnernes Efterårsudstilling.

Han var medlem af Corner, Linien, COBRA, Høstudstillingen 1938-50 og Martsudstillingen samt Den Frie Udstilling. Han var ganske produktiv og rejste gennem livet meget for at lade sig inspirere. Herunder stødte han blandt andet på balinesisk kunst, som han blev meget fascineret af og indsamlede en betragtelig samling af, som nu findes på Holstebro Kunstmuseum. Her finder man desuden en ganske stor samling af Billes egne værker. Derudover er han også markant repræsenteret på Esbjerg Kunstmuseum, Fuglsang Kunstmuseum samt nogle af de største danske samlinger, som Louisiana, Statens Museum for Kunst og AROS.

Han blev i 1944 gift med maleren og forfatteren Else Agnete Therkildsen (1900-1993) og er med hende begravet på Vejby Kirkegård.

Udvalgte hædersbevisninger 
 1960: Eckersberg Medaillen
 1969: Thorvaldsen Medaillen
 2001: Amalienborg-prisen

Udvalgte digtsamlinger 
 Digte og Vignetter (Brøndums forlag, 1980)
 Valmuernes generalforsamling (Brøndums forlag, 1987)

Eksterne henvisninger 
 
 

Malere fra Danmark
Modtagere af Eckersberg Medaillen
Kunstnere fra Danmark
Danskere i 1900-tallet
Danskere i 2000-tallet
Ejler
Personer i Kraks Blå Bog (afdøde)
Personer fra Odder
Modtagere af Thorvaldsen Medaillen
Personer i Dansk Biografisk Leksikon
Modtagere af Amalienborg-prisen
Nøtterøy

Nøtterøy er en tidligere kommune og en ø i Vestfold fylke i Norge. Den havde et areal på 59 km², og en
befolkning på 20.082 indbyggere (2006). Kommunen bestod hovedsagelig af øerne Nøtterøy, Veierland og Føynland, i plus ca. 175 andre større og mindre øer. Hovedparten af befolkningen er bosat i Teie og resten af den nordlige del af øen. Kommunen grænsede til Tønsberg kommune i nord, Oslofjorden i øst, Tjøme kommune i syd og Stokke kommune og Tønsbergfjorden i vest.

I forbindelse med kommunereformen blev  Nøtterøy  i 2018 lagt  sammen med Tjøme kommune til den nye Færder kommune.

Naturforhold m.m. 
Nøtterøy er sammen med Tjøme kommune kendt for sin smukke skærgård. Nøtterøys højeste punkt er Vetan med sine 99 moh. Det næsthøjeste punkt er Vardås, ved Oserød.

Byer og skoler m.m. 
Borgheim er administrationscentrum, hvor kommune- og kirkeadministration befinder sig. Borgheim har desuden en en brandstation, Nøtterøy videregående skole og den ene af kommunens to ungdomsskoler, Borgheim ungdomsskole. I den nordlige større by Teie ligger den anden ungdomsskole, Teigar ungdomsskole.

Norges tidligere statsminister Trygve Bratteli (1910–1984) er født på Nøtterøy.

Byer på Nøtterøy 
 Teie
 Borgheim
 Vestskogen
 Føynland
 Hjemseng
 Nesbrygga
 Hårkollen
 Årøysund
 Torød
 Kjøpmannskjær
 Tenvik

Kirken 
Der er tre sogne på Nøtterøy : Torød, Teie og Nøtterøy. Der er fire kirker i kommunen. Torød kirke, Nøtterøy kirke (ved Borgheim), Veierland kirke og Teie kirke.

Navnevariationer gennem tiden 
 1317 – Niotarøy
 1330 – Niotare
 1355 – Niotarøynni
 1400 – Nioterøy
 1424 – Nøyterøy
 1432 – Nyterøy
 1478 – Nøterøy
 1552 – Notterøn
 1565 – Nøtterøyen
 1600/1700 – Nøtterøe og Nøtterø
 1838 – Nøterø
 1866 – Nøtterø

Eksterne henvisninger 

 Nøtterøy kommune
 Statistik fra Nøtterøy
 Kultur i Nøtterøy på kart  fra Kulturnett.no
 Tyske kanoner på Nøtterøy

Historie 
 Historiske skrifter om Nøtterøy og Vestfold
 Nøtterø – en bygdebok
 Nøtterøy historielag 

 
Færder
Tidligere kommuner i Norge
The Bends

The Bends er Radioheads andet studiealbum, og det album som vakte interesse for bandet samt understregede at gruppen var mere end bare et døgnflueband. Hidtil havde bandet nemlig kun haft en enkelt hitsingle i nummeret Creep fra deres debutalbum Pablo Honey.

Indhold 
 Planet Telex
 The Bends
 High and Dry
 Fake Plastic Trees
 Bones
 Nice Dream
 Just
 My Iron Lung
 Bullet Proof... I Wish I Was
 Black Star
 Sulk
 Street Spirit (Fade Out)

Radiohead-album
Album fra 1995
Oscar Niemeyer

Oscar Soares Filho Niemeyer (født 15. december 1907 i Rio de Janeiro, død 5. december 2012 sammesteds) var en brasiliansk arkitekt af tysk oprindelse, som anses som en af de vigtigste pionerer i moderne arkitektur. Han stod blandt andet bag arkitekturen i Brasiliens nye hovedstad Brasília.

Han var et ledende medlem af Partido Comunista Brasileiro og tegnede blandt andre hovedkvarteret for Parti communiste français i Paris.

Niemeyer modtog i 1988 Pritzker-prisen.

I byen Curitiba (hovedstad i delstaten Paraná) blev det højmoderne Oscar Niemeyers Museum indviet den 8. juli 2003.

Galleri som viser arkitekturen

Referencer

Eksterne henvisninger 

Arkitekter fra Brasilien
Byplanlæggere
Hundredårige
Modernistiske arkitekter
Brasília
Kommunister
Personer fra Rio de Janeiro
Brasilianere i 1900-tallet
Brasilianere i 2000-tallet
Personer døde af hjertestop
FC Lahti

FC Lahti er en finsk fodboldklub, der hører hjemme i byen Lahti.
FC Lahti blev dannet i 1996 ved en fusion af de tidligere lokalrivaler Kuusysi og Lahden Reipas, der blev stiftet i byen Viipuri, men flyttede til Lahti, da Vuupiri blev en del af Sovjetunionen i 1947.
Klubben spillede sine første kampe i 1997 og rykkede op i den bedste finske række efter sæsonen 1998, hvor den har været siden.
I 2008 opnåede den sin bedste placering med en tredjeplads i ligaen.
Finlands bedste fodboldspiller nogensinde, Jari Litmanen (kåret i 2003), startede sin karriere i Reipas, og er nu vendt tilbage til FC Lahti.

Titler 
 Finske mesterskaber (8): Reipas 1963, 1967 og 1970 + Kuusysi 1982, 1984, 1986, 1989 og 1991
 Finske pokalturnering (9): Reipas 1964, 1972, 1973, 1974, 1975, 1976 og 1978 + Kuusysi 1983 og 1987

Historiske slutplaceringer

Kendte spillere 
  Jari Litmanen (Reipas 1987-90 + FC Lahti 2008-) – 118 kampe / 36 mål.

Europæisk deltagelse

Noter 

Fodboldklubber i Finland
Etableret i 1996
Lahti
KRC Genk

KRC Genk er en belgisk fodboldklub. Klubben opstod ved en fusion mellem Waterschei Thor og KFC Winterslag.

Titler 
 Belgiske mesterskaber (4): 1999, 2002, 2011 og 2019
 Belgiske pokalturnering (6): 1980*, 1982*, 1998, 2000, 2009 og 2013
(*) Under navnet Watershei Thor.
 Belgiske Super Cup (1): 2011

Danske spillere 
 Brian Hamalainen
 Joakim Mæhle 
 Marcus Ingvartsen

Nuværende spillertrup 
Pr. 17/11/2013

 

Genk, KRC
Etableret i 1988
Genk